
A fewe freknes in his face y-spreynd,          ,

Betwixe yolwe and somdel blak y-meynd,

And as a lyoun lie his lokyng caste.

Of fyve and twenty yeer his age I caste.

His berd was wel bygonne for to sprynge;

His voys was as a trumpe thunderynge.

Upon his heed he wered o/Uaurer grene

A garlond freisch and ]usty for to sene.

Upon his hond he bar for his delyt

An egle tame, as eny lyhe whyt.

An hundred lordes had he with him ther,

Al armed sauf here hedes in here ger,

Fill richely in alle maner thmges.

For trusteth wel, that dukes, erles, kyiiges,

Were gadred in this noble companye,

For love, and for encres of chivalrye.

Aboute the kyng ther ran on every part

Ful many a tame lyoun and lepart.

And In this wise this lordes alle and some

Been on the Son day to the cite come                   1330

Aboute prime, and in the toun alight.

This Theseus,, this cluk, this worthy knight,,

Whan he "h&dde brought hem into this cite,

And ynned hem, evench at his degre

He festeth hem, and doth so gret labour

To esen hem, and do hem al honour,

That yit men wene that no mannes wyt

Of non estat that cowde amenden it.

The mynstralcye, the servyce at the feste,

The grete yiftes to the most and leste,                 1340

The nche aray of Theseus paleys,

Ne who sat first ne last upon the deys,

What ladies fayrest ben or best daunsynge,

Or which of hem can daunce best or synge,

Ne who most felyngly speketh of love;

What haukes sitten on the perche above,

What houndes lyen in the floor adoun:

Of al this make I now no mencioun ;

But of theffect ,* that thinketh me the beste ;

Now comth the poynt, and herkneth if you leste. 1350

The Sonday night, or day bigan to springe,
When Palomon the larke herde synge,
Although it were nought day by houres tuo,
Yit sang the larke, and Palomon also
With holy herte, and with an heih corage
He roos, to wenden on his pilgrymage